Størst på TikTok i 2023
Over 1,5 million nordmenn har latt seg engasjere i den populære appen. I en pressemelding oppsummerer TikTok hva nordmenn engasjert seg i på plattformen gjennom det siste året. Samtidig avslører selskapet for første gang at hele 1,6 millioner nordmenn bruker TikTok aktivt hver måned. Ifølge Parisa Khosravi, kommunikasjonssjef i TikTok Nordics, er det særlig det autentiske innholdet som gjør TikTok spesielt.  – Selv de minste nisjefellesskapene kan bli store på TikTok og det finnes noe for enhver smak, sier hun.  Blant de mest populære norske skaperne finner vi alt fra 61 år gamle Petter Stordalen til influensere som Julie Lorentzen.  På listen finner vi stilige Yasmin Hero, som tidligere i 2023 skapte denne trenden for å vise fram antrekket sitt.  Videoen er gjenskapt av verdensstjerner som Sofia Richie. På listen over klipp som har trendet på TikTok det siste året finner vi alt fra hele Norges Haaland på landslagstrening, til Kurt (57) fra Hareid IL, bunader og Leah Isadora Behns forberedelser til nytt skolesemester. I kategorien for nye stjerneskudd, som fikk sitt gjennombrudd i 2023, finner vi blant andre @Mankegard som skapte lange køer utenfor et bakeri i Porsgrunn etter en video.  På listen står også Trygve Bennetsen, som har gjort seg stor på TikTok gjennom å by på hysteriske historier fra eget liv. Her forteller han om da han møtte Nobelpris-vinner i 2016, Juan Manuel Santos: På musikksiden topper Alan Walker listene både i Norge og Europa med sin nye låt «Endless Summer».  Artisten Alessandra, som deltok i Melodi Grand Prix, er den mest populære norske artisten blant TikTok-brukerne i 2023. Norges nye storeksport, Peder Elias, og hans sang «Paper Plane» topper listen over den mest brukte sangen fra norske innholdsskapere. Under finner du både hvilke sanger og hvilke artister som toppet TikTok i 2023.
TikTok oppsummerer hva som trendet i 2023. De avslører at 1,6 millioner nordmenn bruker appen aktivt hver måned. Norges mest populære tiktokere spenner fra Petter Stordalen til Julie Lorentzen. Skapere som Yasmin Hero og Mankegard slo virkelig gjennom i 2023. Alan Walker topper musikklistene.